વેપારી અબ્દુલ કાદરભાઇ કાલાવડીયાએ જણાવ્યું હતું કે, જ્યારે મારી બેગ પડી ગઇ હોવાની જાણ થતાં હું નિરાશ થઇ ગયો હતો. મને ખબર ન હતી કે, મને પડી ગયેલી રૂપિયા 1,16,560 મૂકેલ બેગ પરત મળશે. અને તે પણ પોલીસ તંત્ર દ્વારા પરત મળશે. જ્યારે નવાપુરા પોલીસ મથકમાં બોલાવીને પોલીસ અધિકારીઓએ મને બેગ પરત કરી ત્યારે તેઓનો આભાર કેવી રીતે માનવો. તે માટે કોઇ શબ્દ ન હતા. આજે હું ચોક્કસ કહીશ કે પોલીસ તંત્રમાં આજે પણ નવાપુરા પોલીસ મથકમાં ફરજ બજાવતા પી.આઇ. ડી.કે. રાવ, પી.એસ.આઇ. એ.આર. મહિડા અને હે.કો. નરસિંહભાઇ ગોરધનભાઇ જેવા ઇમાનદાર પોલીસ જવાનો છે.